ปีเตอร์ ฟิลลิปส์ เปิดตัวลุคงานผิวผู้ชายสุดคูล
ทุกปีเราจะได้เห็นการครีเอตเทรนด์งานผิวสำหรับผู้ชายจาก ปีเตอร์ ฟิลลิปส์ ผู้อำนวยการฝ่ายสร้างสรรค์และภาพลักษณ์ประจำแผนก Dior Makeup กันอยู่แล้ว ซึ่งเทรนด์ปีนี้มีการอัปเดตการออกแบบลุคผิวของผู้ชายล่วงหน้า สำหรับคอลเล็กชันใหม่ในช่วงฤดูร้อนปี 2020 ดังนั้น THE STANDARD จึงขอสรุปคีย์ลุคให้เข้าใจง่ายๆ สำหรับเทรนด์งานผิวของผู้ชายตามที่ ปีเตอร์ ฟิลลิปส์ ได้ออกแบบไว้ดังนี้ใบหน้า: ใช้โลชั่นเตรียมผิว โดยทาทั่วผิวหน้าหลังจากโกนหนวดเสร็จเรียบร้อย ทำความสะอาดผิวอีกรอบด้วยอิมัลชัน และตามด้วยไพรเมอร์ที่เป็นขั้นตอนแรกในการปรับผิวและเบลอความบกพร่องต่างๆ บนผิว รวมทั้งรูขุมขน และยังช่วยเพิ่มแสงให้ใบหน้าดูสว่างขึ้น ทาคอนซีลเลอร์เพื่อปกปิดริ้วรอยคล้ำใต้ตาคิ้ว: ปีเตอร์ ฟิลลิปส์ โฟกัสจุดเด่นไปที่การกรูมมิ่งคิ้วด้วยมาสคาร่าปัดคิ้ว ทำให้โครงหน้าโดดเด่น ริมฝีปาก: รักษาความชุ่มชื้นด้วยลิปบาล์มทรงผม: สไตลิ่งผมให้ดูสะอาด โชว์เสน่ห์ของความคลาสสิกและทันสมัยWe Say: จะเห็นว่าเทรนด์งานผิวผู้ชายสำหรับซัมเมอร์คอลเล็กชันปี 2020 ยังคงให้ความสำคัญกับผิวสุขภาพดีเช่นเคย ซึ่งเหมาะกับผู้ชายทั่วโลกที่ไม่ต้องการเสริมเติมแต่งหน้าให้มากเกินไป แต่ก็ไม่ต้องการปล่อยผิวให้แลดูทรุดโทรม การนำเอาทริกดีๆ เกี่ยวกับการเตรียมผิวที่ ปีเตอร์ ฟิลลิปส์ แนะนำน่าจะเป็นทางเลือกที่ดีสำหรับหนุ่มๆ ที่สนใจในเมกอัพและอยากเตรียมผิวอย่างเป็นธรรมชาติ เพื่อสร้างลุคงานผิวที่ดูดีในชีวิตประจำวันภาพ: พิสูจน์อักษร: 
ปีเตอร์ ฟิลลิปส์ ผู้อำนวยการฝ่ายสร้างสรรค์และภาพลักษณ์ประจำแผนก Dior Makeup อัปเดตการออกแบบลุคงานผิวของผู้ชายล่วงหน้าสำหรับคอลเล็กชันใหม่ในช่วงฤดูร้อนปี 2020